Държавен вестник, бр. 33, 2005 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  33
РЕШЕНИЕ № 242
ОТ 5 АПРИЛ 2005 Г.
за предоставяне на концесия за добив на въгли-
ща—подземни богатства по чл. 2, т. 4 от Закона
за подземните богатства, от участък “Гладно
поле—А” на находище “Пернишки въглищен
басейн”, община Перник, област Перник
На основание чл. 5, т. 3, чл. 6, ал. 3, чл. 29 и
чл. 54, ал. 5 и 6 от Закона за подземните богат-
ства и чл. 6, ал. 1 и чл. 7 от Закона за концесиите
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на въглища
от участък “Гладно поле—А” на находище “Пер-
нишки въглищен басейн”, община Перник, об-
ласт Перник, включено в площ, индивидуали-
зирана с координатите на точки от № 1 до 10 в
координатна система “1970 г.”, които са нераз-
делна част от концесионния договор.
2. Определя срок на концесията 10 години с
право на продължение при условия и в срокове,
определени в концесионния договор.
3. Определя за концесионер без търг или
конкурс “Рекоул”—АД, Перник.
4. Правата и задълженията по концесията
могат да се прехвърлят на трети лица при усло-
вията на чл. 25, ал. 2 от Закона за подземните
богатства.
5. Определя основните права и задължения
по концесията, както следва:
5.1. Основни права на концесионера:
5.1.1. да добива въглища от участък “Гладно
поле—А” на находище “Пернишки въглищен
басейн”;
5.1.2. право на собственост върху добитите
въглища от участък “Гладно поле—А” на нахо-
дище “Пернишки въглищен басейн”;
5.1.3. да инсталира, управлява и използва
съоръжения за извличане и транспортиране на
добитите от концесионната площ въглища;
5.1.4. да изгражда сгради и съоръжения в
границите на концесионната площ, свързани с
дейностите по разработване и добив, и да из-
вършва подобрения по тях;
5.1.5. да наема изпълнители и подизпълни-
тели за извършване на дейностите по добива;
5.1.6. да извършва дейности по преоценява-
не на запаси и ресурси само в границите на
концесионната площ с оглед на тяхното прека-
тегоризиране в доказани запаси;
5.1.7. право на съсобственост с концедента
върху геоложката и техническата документа-
ция за срока на концесията.
5.2. Основни задължения на концесионера:
5.2.1. да добива въглища от участък “Гладно
поле—А” на находище “Пернишки въглищен
басейн”;
5.2.2. да извършва за своя сметка всички
дейности по концесията;
5.2.3. да инвестира средства съгласно одоб-
рения цялостен проект за разработване;
5.2.4. да не променя предназначението на
обекта на концесията;
5.2.5. да не обременява с вещни тежести в
полза на трети лица изцяло или частично обек-
та на концесията;
5.2.6. да заплаща дължимото концесионно
възнаграждение при условия и в срокове, опре-
делени в концесионния договор;
5.2.7. да представя за одобряване от конце-
дента в срок, определен в концесионния дого-
вор, цялостен проект за разработване, който да
се съгласува с министъра на околната среда и
водите и с министъра на културата и туризма;
5.2.8. да изготвя и представя за одобряване
от концедента и от компетентните държавни
органи годишните работни проекти в срокове,
предвидени в концесионния договор;
5.2.9. да изпълнява одобрените годишни ра-
ботни проекти;
5.2.10.  да предвижда в годишните работни
проекти мерки и средства за опазване компо-
нентите на околната среда и водите и за рекул-
тивация на нарушените терени;
5.2.11. да уведомява концедента, министъ-
ра на културата и туризма и министъра на
околната среда и водите при разкриване на
минерални, исторически или археологически
находки, които имат признаци на паметници
на културата, в срок съгласно Закона за под-
земните богатства и Закона за паметниците
на културата и музеите;
5.2.12. да уведомява концедента и упълно-
мощените държавни органи за каквито и да са
обстоятелства, които могат да застрашат наци-
оналната сигурност, отбраната на страната,
социалния ред, околната среда, паметниците на
културата и защитените със закон територии и
обекти;
5.2.13. да прави допълнителни изчисления и
преизчисления на доказаните запаси от въгли-
ща в концесионната площ в съответствие с дейст-
ващата класификация и в срокове, определени
в концесионния договор;
5.2.14. ежегодно до 31 януари да представя
на концедента и на компетентните органи све-
дение за състоянието и измененията на запаси-
те от въглища за изтеклата година в съответст-
вие с действащата класификация;
5.2.15. да предава на концедента цялата до-
кументация, съдържаща новопридобита инфор-
мация и данни за обекта на концесията, и да не
я предоставя на трети лица;
5.2.16. да осигурява здравословни и безопас-
ни условия на труд, обучение, квалификация и
преквалификация на персонала, застраховане
и осигуряване от какъвто и да е вид съгласно
действащото законодателство и социална прог-
рама за срока на концесията и да предоставя
периодична информация за състоянието на за-
етостта; социалната програма се изготвя от
концесионера в срок, определен в концесион-
ния договор;